Α4-0128/96

Απόφαση σχετικά με την κοινή θέση που ενέκρινε το Συμβούλιο εν όψει της έγκρισης της οδηγίας όσον αφορά την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (C4-0068/96 - 94/0196(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0068/96 - 94/0196(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 068, της 20.03.1995, σελ. 39)) επί της πρότασης της Επιτροπής προς το Συμβούλιο COM(94)0359) ((ΕΕ C 280, της 06.10.1994, σελ. 5)),

- έχοντας υπόψη την τροποποιηθείσα πρόταση της Επιτροπής (COM(95)0474) ((ΕΕ C 20, της 24.01.1996, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189Γ Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (A4-0128/96),

1. τροποποιεί ως ακολούθως την κοινή θέση;

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Πέμπτη αιτιολογική σκέψη

>Αρχικό κείμενο>

ότι αυτές οι κοινές διατάξεις πρέπει κυρίως να έχουν ως αντικείμενο την αύξηση της ασφάλειας πλοήγησης και την προστασία των ανθρώπινων ζωών; ότι προς το σκοπό αυτό αποδεικνύεται αναγκαίο να καθορισθούν ελάχιστες απαιτήσεις, τις οποίες ο υποψήφιος πρέπει να πληροί για να αποκτήσει το πιστοποιητικό κυβέρνησης ενός σκάφους εσωτερικής ναυσιπλοΐας;

>Κείμενο μετά την ψηφοφορία στο ΕΚ>

ότι αυτές οι κοινές διατάξεις πρέπει κυρίως να έχουν ως αντικείμενο την αύξηση της ασφάλειας πλοήγησης και την προστασία των ανθρώπινων ζωών; ότι προς το σκοπό αυτό αποδεικνύεται αναγκαίο να καθορισθούν ελάχιστες απαιτήσεις, τις οποίες ο υποψήφιος πρέπει να πληροί για να αποκτήσει το πιστοποιητικό κυβέρνησης ενός σκάφους εσωτερικής ναυσιπλοΐας; ότι πρέπει να ληφθεί μέριμνα η εξέταση των γνώσεων και των ικανοτήτων των υποψηφίων να πραγματοποιείται από τα κράτη μέλη σε ομοιόμορφη βάση;

(Τροπολογία 3)

Άρθρο 6, παράγραφος 2

>Αρχικό κείμενο>

2. Ο κάτοχος ενός πιστοποιητικού, ο οποίος έχει συμπληρώσει το 65ο έτος της ηλικίας του, πρέπει εντός των επόμενων τριών μηνών, και στη συνέχεια κάθε έτος, να υποβάλλεται στην εξέταση που αναφέρεται στην παράγραφο 1; η αρμόδια αρχή βεβαιώνει με την ανάλογη μνεία στο πιστοποιητικό ότι ο κυβερνήτης εξεπλήρωσε την υποχρέωση αυτή.

>Κείμενο μετά την ψηφοφορία στο ΕΚ>

2. Ο κάτοχος ενός πιστοποιητικού, ο οποίος έχει συμπληρώσει το 65ο έτος της ηλικίας του, πρέπει εντός των επόμενων τριών μηνών, και στη συνέχεια κάθε τρία έτη, να υποβάλλεται στην εξέταση που αναφέρεται στην παράγραφο 1; η αρμόδια αρχή βεβαιώνει με την ανάλογη μνεία στο πιστοποιητικό ότι ο κυβερνήτης εξεπλήρωσε την υποχρέωση αυτή.

(Τροπολογία 4)

Άρθρο 7, παράγραφοι 3, 4 και 4α (νέες)

>Αρχικό κείμενο>

3. Η ελάχιστη διάρκεια της επαγγελματικής πείρας που αναφέρεται στην παράγραφο 1, μπορεί να μειωθεί κατά τρία έτη κατ´ ανώτατο όριο:

>Κείμενο μετά την ψηφοφορία στο ΕΚ>

3. Η ελάχιστη διάρκεια της επαγγελματικής πείρας που αναφέρεται στην παράγραφο 1, μπορεί να μειωθεί κατά δύο έτη κατ´ ανώτατο όριο:

>Αρχικό κείμενο>

α) εφόσον ο υποψήφιος είναι κάτοχος διπλώματος αναγνωρισμένο από την αρμόδια αρχή, με το οποίο βεβαιώνεται ειδικευμένη κατάρτιση στην εσωτερική ναυσιπλοΐα, η οποία περιλαμβάνει πρακτικές ασκήσεις διακυβέρνησης σκάφους; η μείωση δεν μπορεί να υπερβαίνει τη διάρκεια της ειδικευμένης κατάρτισης; ή

>Κείμενο μετά την ψηφοφορία στο ΕΚ>

α) εφόσον ο υποψήφιος είναι κάτοχος διπλώματος αναγνωρισμένο από την αρμόδια αρχή, με το οποίο βεβαιώνεται ειδικευμένη κατάρτιση στην εσωτερική ναυσιπλοΐα, η οποία περιλαμβάνει πρακτικές ασκήσεις διακυβέρνησης σκάφους; η μείωση δεν μπορεί να υπερβαίνει τη διάρκεια της ειδικευμένης κατάρτισης; ή

>Αρχικό κείμενο>

β) εφόσον ο υποψήφιος μπορεί να αποδείξει επαγγελματική πείρα που έχει αποκτήσει στη θάλασσα ως μέλος του πληρώματος καταστρώματος σκάφους; για να επιτύχει τη μέγιστη μείωση της επαγγελματικής πείρας κατά τρία έτη, ο υποψήφιος πρέπει να αποδείξει την πείρα τουλάχιστον τεσσάρων ετών στον τομέα της θαλάσσιας ναυσιπλοΐας;

>Κείμενο μετά την ψηφοφορία στο ΕΚ>

β) εφόσον ο υποψήφιος μπορεί να αποδείξει επαγγελματική πείρα που έχει αποκτήσει στη θάλασσα ως μέλος του πληρώματος καταστρώματος σκάφους; για να επιτύχει τη μέγιστη μείωση της επαγγελματικής πείρας κατά δύο έτη, ο υποψήφιος πρέπει να αποδείξει την πείρα τουλάχιστον τεσσάρων ετών στον τομέα της θαλάσσιας ναυσιπλοΐας;

>Αρχικό κείμενο>

4. Η ελάχιστη διάρκεια της επαγγελματικής πείρας που αναφέρεται στην παράγραφο 1 μπορεί να μειωθεί κατά τρία το πολύ έτη εφόσον ο υποψήφιος έχει περάσει επιτυχώς πρακτική εξέταση διακυβέρνησης σκάφους; στην περίπτωση αυτή, το εν λόγω πιστοποιητικό περιορίζεται σε σκάφη με ναυτικά χαρακτηριστικά παρεμφερή με τα αντίστοιχα χαρακτηριστικά του σκάφους που χρησιμοποιήθηκε για την πρακτική εξέταση.

>Κείμενο μετά την ψηφοφορία στο ΕΚ>

4. Η ελάχιστη διάρκεια της επαγγελματικής πείρας που αναφέρεται στην παράγραφο 1 μπορεί να μειωθεί κατά δύο το πολύ έτη εφόσον ο υποψήφιος έχει περάσει επιτυχώς πρακτική εξέταση διακυβέρνησης σκάφους; στην περίπτωση αυτή, το εν λόγω πιστοποιητικό περιορίζεται σε σκάφη με ναυτικά χαρακτηριστικά παρεμφερή με τα αντίστοιχα χαρακτηριστικά του σκάφους που χρησιμοποιήθηκε για την πρακτική εξέταση. Στην περίπτωση αυτή η αρμόδια αρχή αναφέρει στο εν λόγω δίπλωμα ότι η ισχύς του περιορίζεται έως ότου ο κάτοχος συμπληρώσει επαγγελματική πείρα τεσσάρων ετών.

>Κείμενο μετά την ψηφοφορία στο ΕΚ>

4α. Ο χρόνος κατά τον οποίο ο υποψήφιος, μετά τη συμπλήρωση του 21ου έτους της ηλικίας του, έχει αποτελέσει μέλος του πληρώματος καταστρώματος ενός σκάφους εσωτερικής ναυσιπλοΐας, πολλαπλασιάζεται με συντελεστή 1,5 προκειμένου να υπολογισθεί το σύνολο των ετών της επαγγελματικής του πείρας.

(Τροπολογία 5)

Άρθρο 8, παράγραφος 2

>Αρχικό κείμενο>

2. Με την επιφύλαξη διαβούλευσης με την Επιτροπή, ένα κράτος μέλος μπορεί να απαιτήσει, για τη ναυσιπλοΐα σε ορισμένες πλωτούς οδούς, πλην των θαλάσσιων πλωτών οδών που αναφέρονται στο παράρτημα ΙΙ της οδηγίας 91/672/ΕΟΚ, ο κυβερνήτης του σκάφους να πληροί συμπληρωματικές απαιτήσεις όσον αφορά τη γνώση των τοπικών συνθηκών.

>Κείμενο μετά την ψηφοφορία στο ΕΚ>

2. Με την επιφύλαξη έγκρισης από την Επιτροπή, ένα κράτος μέλος μπορεί να απαιτήσει, για τη ναυσιπλοΐα σε ορισμένες πλωτούς οδούς, πλην των θαλάσσιων πλωτών οδών που αναφέρονται στο παράρτημα ΙΙ της οδηγίας 91/672/ΕΟΚ, ο κυβερνήτης του σκάφους να πληροί συμπληρωματικές απαιτήσεις όσον αφορά τη γνώση των τοπικών συνθηκών.

>Αρχικό κείμενο>

Με την ίδια επιφύλαξη, ένα κράτος μέλος μπορεί να απαιτήσει, ο κυβερνήτης ενός επιβατικού σκάφους, σε περιορισμένα τμήματα διαδρομών, να έχει μεγαλύτερες επαγγελματικές γνώσεις όσον αφορά τις ειδικές διατάξεις ασφαλείας των επιβατών, και ειδικότερα σε περίπτωση ατυχήματος, πυρκαγιάς και ναυαγίου.

>Κείμενο μετά την ψηφοφορία στο ΕΚ>

Με την ίδια επιφύλαξη, ένα κράτος μέλος μπορεί να απαιτήσει, ο κυβερνήτης ενός επιβατικού σκάφους, σε περιορισμένα τμήματα διαδρομών, να έχει μεγαλύτερες επαγγελματικές γνώσεις όσον αφορά τις ειδικές διατάξεις ασφαλείας των επιβατών, και ειδικότερα σε περίπτωση ατυχήματος, πυρκαγιάς και ναυαγίου.

(Τροπολογία 6)

Άρθρο 10α (νέο)

>Κείμενο μετά την ψηφοφορία στο ΕΚ>

10α. Προκειμένου να υπάρχει αμοιβαία εναρμόνιση του περιεχομένου της εκτέλεσης των εξετάσεων, η Επιτροπή μεριμνά όπως οι αρμόδιες αρχές των ενδιαφερόμενων κρατών μελών προβαίνουν, τουλάχιστον μία φορά κάθε έτος, σε διαβουλεύσεις σχετικά με τον κανονισμό και το πρόγραμμα των εξετάσεων.